**RAAMLEPINGU PROJEKT**

**Eesti Kohtuekspertiisi Instituut**, registrikood 70003572, asukoht Tervise tn 30, 13419,

Tallinn (edaspidi ostja), mida esindab \_\_\_\_\_\_\_\_\_\_\_\_ alusel \_\_\_\_\_\_\_\_\_\_\_\_\_

ja

**\_\_\_\_\_\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ (edaspidi müüja), mida esindab juhatuse liige/ volituse alusel \_\_\_\_\_\_\_\_\_\_\_\_\_\_\_

edaspidi koos pooled või eraldi pool, sõlmisid raamlepingu alljärgnevas:

1. **Üldsätted**
   1. Leping on sõlmitud riigihanke „Kapillaarsekvenaatorite ja qPCR seadmete kuluvahendid (EKEI)“ viitenumbriga 272907 (edaspidi riigihange) tulemusena
   2. Kui ei ole märgitud teisiti, kasutatakse raamlepingus mõistet „leping“ raamlepingu tähenduses.
   3. Lepingu lahutamatuteks osadeks on riigihanke alusdokumendid (edaspidi hanke alusdokumendid), müüja pakkumus, pooltevahelised kirjalikud teated ning lepingu muudatused ja lisad *(vajadusel loetelu täiendada)*.
   4. *Lepingul on selle sõlmimise hetkel järgmised lisad:*
      1. *Lisa 1 - tehniline kirjeldus;*
      2. *Lisa 2 - pakkumus.*
2. **Raamlepingu eesmärk ja ese**
   1. Lepingu eesmärk on määrata kindlaks lepingu esemeks olevate kapillaarsekvenaatorite ja qPCR seadmete kuluvahendite(edaspidi asi/asjad/kaup/asja nimetus) ostmise tingimused lepingu kehtivuse ajal.
   2. Lepingu esemeteks olevate asjade täpsem kirjeldus on toodud hanke alusdokumentides ja müüja pakkumuses.
   3. Hanke alusdokumentides toodud ostetavate asjade kogused on indikatiivsed. Ostjal on õigus neid lepingu täitmise käigus vastavalt vajadusele muuta. **Raamlepingu alusel ostetavate asjade maksimaalne maksumus on kuni 530 000 eurot** (ilma käibemaksuta).
   4. Lepingule alla kirjutamisega kinnitab müüja, et ta on võimeline tähtaegselt tarnima hanketeates määratud asjade kogused ostjalt vastava tellimuse saamisel.
   5. Ostjal on õigus osta müüja kehtivas hinnakirjas olevat kaupa/ asju, mille kohta müüja ei ole riigihankes pakkumust esitanud, kuid mis kuulub riigihanke objekti hulka ja mille järele on ostjal ilmnenud lepinguperioodil vajadus.
   6. Asjade ostmist rahastatakse riigieelarvest*.*
3. **Tellimuse esitamine raamlepingu alusel**
   1. Hankelepinguna käsitletakse raamlepingu alusel ostja esitatud tellimusi.
   2. Ostja esitab tellimusi vajaduspõhiselt.
   3. Tellimus täidetakse 14 tööpäeva jooksul tellimuse esitamisest. Tellimus tuleb esitada müüja volitatud esindaja e-posti aadressil.
   4. Tellimuses märgitakse: asjade nimetus, kogus, ühikud ja tellimuse üleandmise koht.
   5. Tellimuse kättesaamisest teavitab müüja ostjat hiljemalt tellimuse esitamisele järgneval tööpäeval ostja volitatud esindaja e-posti aadressil.
   6. Tellimus ja tellimuse kinnitus esitatakse kirjalikku taasesitamist võimaldavas vormis.
   7. Ostjal on õigus muuta tellimust tingimusel, et asjad ei ole müüja poolt veel välja saadetud.
4. **Tellimuse täitmise tingimused**
   1. Müüja annab ostjale üle asjad, mille kvaliteet, kogus ja omadused vastavad hanke alusdokumentides, tellimuses ja pakkumuses sätestatule.
   2. Müüja tarnib asjad 14 tööpäeva jooksul alates tellimuse esitamisest (arvestades Eestis kehtivaid puhkepäevi ja pühasid) ostja asukohta Tervise 30, Tallinn ja/või Ravila tn 19, Tartu.
   3. Müüja peab asjade kohale toimetamisel tagama asjade kvaliteedi säilimise ja järgima lepingu objektiks olevatele asjadele tootja poolt esitatavaid transportimise tingimusi.
   4. Asjade üleandmine toimub saatelehega.
      1. Kui asjadel on üleandmisel olulised puudused, on ostjal õigus keelduda asjadevastuvõtmisest. Sellisel juhul on müüja kohustatud ostja nõudmisel, kas asjadparandama või vahetama ümber puudusteta asjade vastu 10 päeva jooksul või alandama asja maksumust.
      2. Kui ostja keeldub asja vastu võtmast, on müüjal õigus tellida asja vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asja vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asja mittevastavust, jäävad ekspertiisikulud müüja kanda.
   5. Juhul kui üleantavatel asjadel esineb vähemalt 2 korral samalaadseid puudusi, on ostjal õigus nõuda müüjalt tarnitavate asjade vahetamist. Seejuures peavad uued tarnitavad asjad vastama hanke alusdokumentidele ega tohi kaasa tuua ostja jaoks lepingus fikseeritud hinna suurenemist.
   6. Asjade omandiõigus ja juhusliku hävimise ning kahjustumise riisiko läheb müüjalt ostjale üle asjade üleandmisel.
5. **Lepingu hind ja tasumise tingimused**
   1. Ostja tasub müüjale asjade eest vastavalt pakkumuses fikseeritud hindadele. Hinnale lisandub käibemaks. Tellimuse maksumus lepingu tähenduses on tellimuses esitatud asjade koguse ja asjade tükihinna alusel arvestatud summa.
   2. Lepingu hind sisaldab asjade kohale toimetamist ostja asukohta.
   3. Müüjal ei ole lepingu kehtivuse ajal õigust *asjade* hinda tõsta. Hinna alandamine on lubatud.
   4. Asjade eest tasub ostja pärast asjade kättesaamist ja saatelehe alusel esitatud arve saamist. Müüja esitab arve vastavalt esitatud tellimusele.
   5. Müüja esitab tellijale arve e-arvena. Arvele tuleb märkida riigihanke viitenumber 272907, 15-kohaline lepinguosa viitenumber (leitav riigihangete registrist lepingu juurest) ja tellija ja töövõtja kontaktisikute andmed.
   6. Vastavalt raamatupidamise seaduse §-le 7 on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge ostja andmetes juriidiliste isikute kohta peetavas riiklikus registris.
   7. Arve maksetähtaeg peab olema vähemalt 14 tööpäeva arve esitamisest
6. **Poolte vastutus ja vääramatu jõud**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Müüja vastutab igasuguse lepingurikkumise eest eelkõige, kui müüja ei ole lepingut täitnud, asiei vasta lepingus sätestatud nõuetele, asiei ole tähtaegselt üle antud või müüja ei esita asja üleandmisel selle kohta nõuetekohast dokumentatsiooni vms. Müüja ei vastuta asja puuduste eest, kui need on tingitud asja ebaõigest kasutamisest või hooldamisest ostja poolt.
   3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi ostja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   4. Ostja esitab pretensiooni 5 tööpäevajooksul asjade mittevastavusest teada saamisest arvates.
      1. Pretensioonis fikseeritakse asjas ilmnenud puudused ja määratakse tähtaeg puuduste kõrvaldamiseks. Ostja võib nõuda puudustega asja parandamist või puudusteta asja vastu ümber vahetamist, kui sellega ei põhjustata müüjale ebamõistlikke kulusid või põhjendamatuid ebamugavusi. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
      2. Ostjal on õigus puuduste kõrvaldamise nõude asemel alandada lepingu hinda.
   5. Lisaks lepingu täitmise nõudele või täitmisnõude asemel on ostjal õigus nõuda leppetrahvi 10 % tellimuse maksumusest, iga rikkumise eest, kui müüja ei ole asja üle andnud või ei vasta müüja poolt üle antud asi lepingutingimustele.
   6. Lepingus sätestatud asjadetellimuses määratud tähtajast või lepingu alusel määratud tähtajast mittekinnipidamise korral on ostjal õigus nõuda müüjalt leppetrahvi 0,5% tellimuse maksumusest iga viivitatud päeva eest.
   7. Kui müüja ei täida lepinguga võetud kohustusi, ei paranda või ei vaheta ümber puudustega asja ja müüja viivitust saab lugeda oluliseks lepingurikkumiseks, on ostjal õigus osta mittetäidetud või mittenõuetekohaselt täidetud mahus asjad kolmandatelt isikutelt ning nõuda lisaks leppetrahvile kolmandatelt isikutelt ostetud asjadele kulunud summa ning tellimuse maksumuse vahe hüvitamist müüja poolt ja/või leping erakorraliselt ühepoolselt lõpetada.
   8. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist 0,05% tähtaegselt tasumata summalt päevas, kuid mitte rohkem kui 5% tellimuse maksumusest.
   9. Lepingu punktis 8 sätestatud konfidentsiaalsuskohustuse rikkumisel müüja või lepingu punktis 8.4. nimetatud isikute poolt on raamlepingu haldajal õigus nõuda müüjalt leppetrahvi kuni 10 protsenti lepingu hinnast ja/või leping erakorraliselt ühepoolselt üles öelda.
   10. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on ostjal õigus leping erakorraliselt ühepoolselt lõpetada, teatades sellest müüjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 kirjeldatud asjaoludel.
       1. Lepingu oluliseks rikkumiseks, kui rohkem kui 3 korral ei vasta müüja poolt tarnitud asjad lepingutingimustele või müüja on rohkem kui 3 korral tarnega hilinenud rohkem kui 14 kalendripäeva. Sellise rikkumise korral on ostjal õigus nõuda leppetrahvi kuni 5% lepingu hinnast ja/või leping erakorraliselt ühepoolselt lõpetada.
   11. Leppetrahvid ja viivised tuleb tasuda 14 päeva jooksul vastava nõude saamisest. Ostjal on õigus asja eest tasumisel tasaarveldada leppetrahvi summa lepingu alusel tasumisele kuuluva summaga.
   12. Kui müüja ei täida lepingut nõuetekohaselt ja selle alusel teeb rakendusasutus toetuse vähendamise või tagasinõude otsuse, on ostjal õigus müüjalt tagasi nõuda mitteabikõlbulikud kulud tagasimakse nõude ulatuses
   13. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv kohtupraktika tunnistab vääramatu jõuna.
7. **Teadete edastamine ja volitatud esindajad** 
   1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
   4. Poolte volitatud esindajad on:
      1. Ostja volitatud esindaja lepinguga seotud küsimustes on Ain Lepikult, telefon 663 6622, e-post ain.lepikult@ekei.ee. Ostja volitatud esindajal on õigus esindada ostjat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.
      2. Müüja volitatud esindaja \_\_\_\_\_\_\_\_\_\_\_\_ nimi ­­­\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_\_.
8. **Konfidentsiaalsus** 
   1. Müüja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on ostjal eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid ostja eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele käsundisaaja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
   3. Müüja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Müüja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Müüja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
9. **Raamlepingu kehtivus, muutmine ja lõpetamine**
   1. Leping jõustub allkirjastamisest ja kehtib 48 kuud või kuni lepingu punktis 2.3. sätestatud maksimaalse maksumuse täitumiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kui lepingu lõppemise ajaks ei ole uue riigihanke tulemusel lepingut sõlmitud, on ostjal müüja nõusolekul õigus pikendada lepingut kuni 3 kuud.
   3. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   4. Kui lepingu täitmise käigus ei ole pakkumuses esitatud asju võimalik enam tarnida (mudelit ei toodeta enam, toimuvad muudatused tootearenduses vms objektiivsetel põhjustel), peab müüja pakkuma asenduseks samaväärseid, hanke alusdokumentidele vastavaid asju. Asendamine tuleb eelnevalt kooskõlastatakse ostjaga, seejuures on ostjal õigus nõuda tootenäidise esitamist. Kui müüja pakutav asendustoode ei vasta hanke alusdokumentides sätestatud nõuetele, on ostjal õigus leping vastavas riigihanke osas lõpetada, sellisel juhul jääb teistes riigihanke osades leping kehtima.
   5. Lepingu korralise ülesütlemise õigus on ainult ostjal. Ostja võib raamlepingu mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vastav vajadus. Ostja teatab müüjale sellest kirjalikult ette vähemalt 3 kuud.
   6. Ostjal on õigus leping ette teatamata ühepoolselt lõpetada, kui:
      1. müüja suhtes on algatatud likvideerimis- või pankrotimenetlus;
      2. müüjalon maksuvõlg riigihangete seaduse § 95 lg 1 punkti 4 tähenduses ning müüja ei ole maksuvõlga likvideerinud mõistliku aja jooksul pärast raamlepingu haldaja vastavasisulist teadet;
      3. müüjal puudub õigusaktides nõutud kehtiv tegevusluba asjade müümiseks, sh kui pädev asutus teeb müüja suhtes tegevusloa andmisest keeldumise, kehtetuks tunnistamise või kehtivuse peatamise otsuse või kui müüja tegevusloa kehtivus lõppeb lepingu kehtivuse ajal.
10. **Lõppsätted**
    1. Raamlepingu partner esitab raamlepingu haldajale andmed 3 kuu jooksul lepingu alusel temaga sõlmitud hankelepingute sõlmimise aja ja maksumuse kohta 15 päeva jooksul pärast iga 3 kuu möödumist lepingu sõlmimisest arvates.
    2. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
    3. Müüja on teadlik, et leping on avaliku teabe seaduses sätestatud ulatuses avalik.
    4. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
    5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju maakohtule.
    6. Leping on allkirjastatud digitaalselt.

**Ostja Müüja**